stanford-oval/wikipedia huggingface dataset:
Korppikotka (sarjakuvahahmo)
Muissa medioissa > Elokuvat

Ben Kingsley oli alun perin neuvotteluissa Korppikotkan rooliin elokuvaan Spider-Man 3 – Hämähäkkimies 3 (2007), mutta tuottaja Avi Aradin suostuttelemana ohjaaja Sam Raimi käyttikin elokuvan pääroistona Venomia. Joulukuussa 2009 John Malkovich osallistui neuvotteluihin Korppikotkan näyttelemisestä elokuvaan Spider-Man 4, kunnes elokuva peruttiin tammikuussa 2010.
Vuoden 2016 San Diego Comic-Con Internationalissa, Kevin Feige vahvisti Korppikotkan esiintyvän Marvel Cinematic Universeen sijoittuvassa elokuvassa Spider-Man: Homecoming (2017), jossa hahmoa näyttelee Michael Keaton. Adrian Toomesin omistama yhtiö Bestman Salvage ajautui konkurssiin, kun Tony Starkin ja hallituksen muodostama Yhdysvaltain vahingonhallintaosasto (DODC) otti heidän työmaansa omalle vastuulleen. Kostoksi Toomes päättää olla luovuttamatta New Yorkin taistelun jäljiltä keräämäänsä chitaurien teknologiaa ja alkaa alaistensa, mukaan lukien Jackson Bricen, Herman Schultzin, Phineas Masonin ja Randy Valen, kanssa harjoittaa sen sekä Greenwichin taistelun, Sokovian taistelun ja Lagosin tapaturman jäljiltä kerätyn teknologian avulla laitonta asekauppaa elättääkseen itsensä sekä vaimonsa Dorisin ja tyttärensä Lizin. Peter Parkerin tullessa noutamaan Liziä Midtownin tiedelukion homecoming-juhlan tanssiaisiin, Toomes tajuaa Peterin olevan Hämähäkkimies ja uhkailee tätä olemaan sekaantumatta hänen toimiinsa. Hämähäkkimies kuitenkin estää häntä kaappaamasta vahingonhallintaosaston lentokonetta ja myöhemmin myös pelastaa hänen henkensä. Toomes joutuu vankilaan, jossa Mac Gargan kertoo rikollisten aikovan kokoontua yhteen Hämähäkkimiestä vastaan, mutta Toomes väittää Garganille, ettei tiedä kuka Hämähäkkimies on.
Muissa medioissa > Videopelit

Korppikotka on pomovastus Spider-Man: Web of Shadows -pelissä.
Korppikotka on yksi vuoden 2018 Spider-Man -pelin vihollisista.
Korppikotka Hämähäkkimiehen animaatiosarjassa
Kvadriljoona

Kvadriljoona on miljoonan neljäs potenssi (1 000 000 000 000 000 000 000 000) eli  10^{24}=(10^{6})^{4}. Sana koostuu osista quadr(i)- ja -iljoona, joista ensimmäinen tarkoittaa neljää ja jälkimmäinen viittaa miljoonaan. SI-järjestelmässä kvadriljoonaa vastaava kerrannaisyksikkö on jotta.
Amerikanenglannin sana quadrillion tarkoittaa lukua 1015.
Yhdessä moolissa ainetta on noin 0,6 kvadriljoonaa hiukkasta.
Kosmos-Filmi

Kosmos-Filmi Oy oli Suomessa vuodesta 1926 aina 1980-luvun lopulle toiminut elokuvien maahantuonti- ja levitysyritys, joka tunnettiin neuvostoliittolaisten elokuvien levittäjänä. Se oli vuodesta 1946 Neuvostoliiton elokuvavientiviraston Sovexportfilmin omistuksessa, ja Suomi oli ainoa maa jossa neuvostoliittolaisilla oli oma elokuvavuokraamo ja omia elokuvateattereita.
Kosmos-Filmin elokuvateattereita olivat 1970-luvun loppuun asti Helsingin vanhimpiin kuulunut Capitol (sittemmin vuosina 1985–2006 toiminut Forum) Mannerheimintie 16:ssa sekä Kulttuuritalolla toiminut Pikku-Capitol. Vuonna 1980 Kosmos-Filmi sai uudesta Hotelli Presidentin talosta (Eteläinen Rautatiekatu 4) käyttöönsä kaksi elokuvasalia, jotka toimivat nimellä Kino Kosmos 1 ja 2. Niihin mahtui yhteensä lähes 500 katsojaa kerrallaan. 1980-luvulla Kosmos-Filmi julkaisi joitakin neuvostoelokuvia myös VHS-videokasetteina.
Historiaa

Yrityksen perusti Helsinkiin Pietarissa syntynyt Ruotsin kansalainen Gustaf Molin (1877–1938) vuonna 1926 nimellä Oy Ufanamet Ab, ja toimitusjohtajana oli Arnold Sundgrén (1895–1969). Ufanamet sai nimensä siitä, että se edusti Suomessa yksinoikeudella saksalaisen Ufan eli Universum-Film AG:n sekä yhdysvaltalaisen Fanamet-yhteenliittymän elokuvia. Fanametin jäseniä olivat Famous Players–Lasky Corporation (sittemmin Paramount Pictures), First National ja Metro-Goldwyn-Mayer.
Ufanamet oli parin vuoden ajan Suomen suurin elokuvalevittäjä, mutta yhteistyö Ufan ja Fanametin kanssa päättyi jo 1928, ja yrityksen uudeksi nimeksi otettiin Kosmos-Filmi. Gustaf Molinilla oli 1930-luvun alussa peräti kymmenkunta elokuva-alan yhtiötä ja useita teattereita. Molinin kuoltua vuonna 1938 hänen leskensä, Ruotsin kansalainen Larissa Molin (ent. Lentz-Lutz, o.s. Grigorowa), avioitui saksalaisen Köhlerin kanssa ja sai Saksan kansalaisuuden. Vuonna 1944 tuli voimaan Suomen ja Neuvostoliiton välinen Moskovan välirauha, jonka mukaan saksalaisten omaisuus Suomessa piti luovuttaa Neuvostoliitolle. Lesken omaisuus ja kansalaisuustulkinta aiheuttivat diplomaattista kirjelmöintiä Ruotsin ja Neuvostoliiton välillä, mutta lopulta Neuvostoliitto takavarikoi Molinin yhtiöt.
Neuvostoliitto hallinnoi Kosmos-Filmiä aluksi Suomessa toimineen kaupallisen edustustonsa kautta, vuodesta 1954 Filmikeskus Oy -nimisen yrityksen kautta ja vuodesta 1961 V/O Sovexportfilmin kautta. Gustaf Molinin jo 1920-luvulla keksimä yritysnimi osoittautui sattumalta hyvin sopivaksi, kun Neuvostoliiton avaruusohjelmassa alettiin käyttää sanoja kosmos, kosmonautti, kosmodromi jne. Kosmos-Filmi keskittyi näyttämään vain neuvostoliittolaisia elokuvia aluksi Mannerheimintie 16:n Capitolissa, sitten myös Kulttuuritalon Pikku-Capitolissa ja vuodesta 1980 uusissa Kosmos 1- ja 2-teattereissa Hotelli Presidentin talossa. Saleissa esitettiin myös muiden kommunistimaiden elokuvia.
Kino Kosmoksen toiminta neuvostoelokuvan päänäyttämönä loppui vuoden 1988 lopussa, kun pitkään tappiollinen Kosmos-Filmi vuokrasi tilat Finnkinolle. Teatterisalien uusiksi nimiksi tulivat Presidentti 1 ja 2. Samalla 90 prosenttia Kosmos-Filmin noin kuudesta tuhannesta elokuvakopiosta siirrettiin Suomen elokuva-arkistoon. Samaan aikaan Sovexportfilm menetti monopoliasemansa neuvostoelokuvien välittäjänä, ja kauppaa alettiin käydä suoraan neuvostostudioiden (Mosfilm, Lenfilm ym.) ja eri maiden levitysyhtiöiden kesken.
Ohjelmisto

Kosmos-Filmin ohjelmistossa oli etupäässä kotimaassaan suuren suosion saaneita viihteellisempiä elokuvia, jotka lyhyen teatterikierroksen jälkeen otettiin usein myös Yleisradion tai Mainos-TV:n televisio-ohjelmistoon. Propagandistisempia elokuvia, kuten vallankumous- ja kolhoosikuvauksia oli tarjolla Suomi–Neuvostoliitto-Seuran valikoimassa; niitä esitettiin työväentaloissa eri puolilla maata aatteen kannattajille. Molempiin ohjelmistoihin lisättiin harkinnan mukaan myös neuvostoliittolaisia taide-elokuvia. Tärkeä neuvostoelokuvan foorumi oli myös vuosittainen neuvostoelokuvan viikko, joita järjestettiin Helsingin lisäksi etenkin muissa yliopistokaupungeissa, esimerkiksi vuonna 1979 kaikkiaan yhdellätoista paikkakunnalla.
Kosmos-Filmin maahantuomat neuvostoliittolaiset teatterielokuvat jäivät Suomen katsojatilastoissa yleensä häntäpäähän ja saivat keskimäärin joitakin satoja katsojia. Suosituimmiksi neuvostofilmeiksi muodostuivat Emil Lotjanun Mustalaisleiri muuttaa taivaaseen ja japanilaisen Akira Kurosawan ohjaama Dersu Uzala, jotka saavuttivat kumpikin noin 180 000 teatterikatsojaa. Vuodesta 1972 (jolloin ulkomaisten elokuvien katsojatilastointi aloitettiin) vuoteen 1991 (jolloin Neuvostoliitto lakkautettiin) eniten katsojia saivat Suomen teattereissa nämä neuvostoelokuvat:
1972: Jättiläisten taistelu (1956, uusintaensi-ilta), 1 164 katsojaa, sijoitus 260/283.
1973: Lautaarit, 11 098 katsojaa, sijoitus 168/285.
1974: Pirosmani, 6 247 katsojaa, sijoitus 195/261.
1975: Saarto 1 ja 2, 4 308 katsojaa, sijoitus 178/242.
1976: Dersu Uzala, 175 344 katsojaa, sijoitus 6/217.
1977: Mustalaisleiri muuttaa taivaaseen, 186 768 katsojaa, sijoitus 10/229.
1978: Keskeneräinen sävelmä mekaaniselle pianolle, 13 376 katsojaa, sijoitus 131/241.
1979: Aro, 7 961 katsojaa, sijoitus 146/233.
1980: Oblomov, 7 652 katsojaa, sijoitus 161/253.
1981: Moskova ei usko kyyneliin, 9 492 katsojaa, sijoitus 130/267.
1982: Kolmannen kiertotähden salaisuus, 2 101 katsojaa, sijoitus 167/213.
1983: Anna Pavlova, 7 308 katsojaa, sijoitus 117/238.
1984: Jäähyväiset Matjoralle, 3 601 katsojaa, sijoitus 150/234.
1985: Lumileopardin jälkeläinen, 1 557 katsojaa, sijoitus 174/222.
1986: Taika-avain (1960, uusintaensi-ilta), 7 212 katsojaa, sijoitus 100/225.
1987: Teema, 4 339 katsojaa, sijoitus 131/196.
1988: Komissaari, 5 132 katsojaa, sijoitus 122/187.
1989: Miespalvelija, 3 687 katsojaa, sijoitus 125/172.
1990: Vartijat, 774 katsojaa, sijoitus 146/175.
1991: Musta munkki, 539 katsojaa, sijoitus 163/179.
Aiheesta muualla

Outi Hupaniittu: ”Leskirouva Larissan avioliitto eli kuinka Gustaf Molinin elämäntyö katosi.” Teoksessa Historian aikakoneessa. Onnittelukirja Hannu Salmelle. Toim. Kari Kallioniemi ym. Turku: k&h 2011.
Kaarle Stewen: ”Elokuvahistorian unohdettu luku. Miten Suomesta tuli neuvostoelokuvan näyteikkuna.” Kanava 3/1999.
Kulkusammaleläin

| Kulkusammaleläin |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Sammaleläimet Bryozoa
Luokka::  Phylactolaemata
Lahko::  Plumatellida
Heimo::  Cristatellidae
Suku::  Cristatella
Laji::  mucedo
Kaksiosainen nimi
 Cristatella mucedo  Cuvier, 1798 
Katso myös
   Kulkusammaleläin Commonsissa 
Infobox OKVirheellinen NIMI-arvo: 
Kulkusammaleläin (Cristatella mucedo) sammaleläin, joka kuuluu Cristatellidae-heimoon ja on Cristatella-suvun ainoa jäsen.
Levinneisyys

Lajia on esiintynyt Pohjois-Amerikan koillisosissa  (Kanadassa, ja Yhdysvalloissa), Britanniassa, Alankomaissa sekä Pohjois-Euroopassa (Norja ja Suomi) merenpinnan tasosta aina 1 116 metriin saakka.
Elinalue ja ekologia

Laji viihtyy parhaiten viileissä vesissä. Ne elävät statoplastisissa yhdyskunnissa. Ne elävät joko joissa tai järvissä ja myös keinotekoisissa vesissä, kuten sorakuopissa.
Eurooppalaiset populaatiot ovat geneettisesti melko homogeenisiä, kun taas pohjoisamerikkalaiset populaatiot ovat hyvin heterogeenisiä. On jonkin verran todisteita kahdesta päälinjasta, jotka ehkä edustavat tuntemattomia lajeja tai alalajeja, joiden hybridit ovat synnyttäneet geneettistä erilaisuutta.
Käännös suomeksi
Lamu (Oulu)

Lamu eli Lamula tai Lamunkylä on kylämainen alue Vesalan kaupunginosassa Oulussa, entisen Ylikiimingin kunnan alueella. Se sijaitsee Lamunkankaalla aivan entisen Kiimingin kunnanrajan tuntumassa seututien 833 varressa kunnan läntisimmässä osassa, noin 14 kilometriä Ylikiimingin kirkonkylältä länteen.
Ylikiimingin yrityskylä, Ahmasjärven yrityspuisto, sijaitsee Lamussa. Ahmasjärvenä tunnettu suoperäinen järvi sijaitsee kylän itäpuolella.
Kuukasjärvi (Ranua)

Kuukasjärvi on noin 130 asukkaan kylä Ranuan kunnassa Lapin maakunnassa. Se sijaitsee noin 21 kilometriä kaakkoon Ranuan kirkonkylältä kahden Kuukasjärven, Pikku- ja Ison Kuukasjärven rannalla ja seututien 858 varrella.
Kuukasjärven kulttuurimaisema on arvioitu maakunnallisesti arvokkaaksi maisema-alueeksi. Kylän peltomaisemassa rantatörmät viettävät paikoin jyrkästi kahden kapean ja pitkulaisen järven rantaan. Kylässä on säilynyt vanhoja peräpohjalaisia pihapiirikokonaisuuksia talousrakennuksineen. Kylän Kuukkaan talon, "Lintulan", vanhin osa on 1700-luvulta. Kylän ensimmäiset asukkaat ovat tulleet Pikku-Kuukasjärvelle 1773.
Kylällä toimivat aktiivisesti muun muassa Kyläkolmio-yhdistys ja Kuukasjärven Erä.
Kirjallisuutta

Lohi, Anna: Meidän kylämme Kuukasjärvi. Ranua, 1979.
Ranua
| --- | --- |
Kylät ja alueet:  Asmunti · Hosio · Impiö · Kelankylä (Kela) · Kirkonkylä · Kortteenperä · Kuha · Kuukasjärvi · Mauru · Nuupas · Näverrys · Petäjäjärvi · Peurajärvi · Pohjaslahti–Piittisjärvi · Portimo · Putkivaara · Raiskio · Rovastinaho · Saariharju · Saukkojärvi · Sääskilahti · Teerivaara · Telkkälä · Tolja
Muuta Ranuaan liittyvää:  Eläinpuisto · Hillamarkkinat · Kirkko · Kristillinen kansanopisto · Litokaira · Porosaari · Ranuanjärven leirintäalue · Saukkojärven kotiseutu- ja koulumuseo
Järvet ja joet:  Kivijärvi · Kuhajärvi · Kuhan Takajärvi · Nuupasjärvi · Pikku Kuukasjärvi · Portimojärvi · Ranuanjärvi · Saukkojärvi · Simojärvi · Takajärvi · Kivijoki · Nuupasjoki · Ranuanjoki · Ruonajoki · Simojoki
Kuukartta

Topografinen kartta kuusta.
NASAn tekemä kartta Maahan näkyvältä puolelta kuuta.
Kuukartta on Maata kiertävästä Kuusta tehty kartta. 
Ensimmäisiä karttoja kuusta tekivät Galileo Galilei ja Thomas Harriot.
Lunar Reconnaissance Orbiter -luotaimen mittaamien tietojen perusteella on laadittu tarkka kuukartta, jossa näkyvät kraattereiden ja muiden paikkojen korkeussuhteet.
Aiheesta muualla

Wikimedia Commonsissa on kuvia tai muita tiedostoja aiheesta .
Tähdet ja avaruus: Nyt kuukarttaa voi katsella 145 metrin erotuskyvyllä
Vanha kuukartta (Arkistoitu – Internet Archive)
Google Moon
Science: Global Elemental Maps of the Moon: The Lunar Prospector Gamma-Ray Spectrometer (englanniksi)
Korpirousku

| Korpirousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  uvidus
Kaksiosainen nimi
 Lactarius uvidus  (Fr.) Fr. 
 Euroopan maat, joissa lajia tavataan
Katso myös
   Korpirousku Wikispeciesissä   Korpirousku Commonsissa 
Infobox OKNimi-testi OK: 
Korpirousku (Lactarius uvidus) on kosteissa metsissä tavattava rouskulaji. Sen lakki on 3–10 senttimetriä leveä, kupera ja väriltään harmaanruskea. Jalka on 5–12 senttimetriä pitkä ja kellanvalkoinen. Sen malto on valkoista ja haurasta. Myös maitiaisneste on valkoista, mutta vioittuneet kohdat värjäytyvät violeteiksi. Maku on mieto. Sieni on kiehautettuna ruokasieni ja sitä tavataan yleisenä koko Suomessa. Kasvuaika on elokuusta syyskuuhun. Korpirousku on ainakin koivun ja kuusen juurisieni. Sitä kasvaa tuoreissa kangasmetsissä, korvissa, soistuneissa painanteissa ja tunturikoivikoissa. Laji on luokiteltu Suomessa elinvoimaiseksi.
Aiheesta muualla

Pinkka, Lajituntemuksen oppimisympäristö: Korpirousku (Lactarius uvidus)[vanhentunut linkki]
Laji.fi: Korpirousku (Lactarius uvidus)
Korpisara

| Korpisara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  loliacea
Kaksiosainen nimi
 Carex loliacea  L. 
Katso myös
   Korpisara Wikispeciesissä   Korpisara Commonsissa 
Infobox OKNimi-testi OKIUCN-testi OK: 
Korpisara (Carex loliacea) on sarakasvien (Cyperaceae) heimoon, sarojen (Carex) sukuun kuuluva kasvilaji. Se muistuttaa jonkin verran viitasaraa (Carex tenuifolia) ja hentosaraa (Carex disperma), mutta ne ovat erotettavissa korpisarasta kukinnon ulkonäön perusteella.
Korpisara on mätästävä ja sen varret voivat kasvaa noin 40 cm korkeiksi. Aluksi varret ovat pystyjä, mutta muuttuvat myöhemmiten rennommiksi ja nuokkuviksi. Lehdet ovat vaaleanvihreitä, tasapintaisia ja kapeita. Kukinnon tukilehti on hyvin lyhyt. Korpisara on yhtäläistähkäinen saralaji ja sen kukinto koostuu kolmesta tai neljästä varren päässä sijaitsevasta tähkästä. Kussakin tähkässä on vain vähän kukkia ja tähkät sijaitsevat erillään toisistaan. Tähkissä on viidestä kymmeneen emikukkaa tähkän yläosassa ja muutamia hedekukkia alaosassa. Emikukissa on kaksi luottia. Aluksi tähkät ovat kalvaanvaaleanvihreitä, mutta muuttuvat sittemmin vaaleanruskeiksi. Pullakot ovat soikeita, suuodattomia ja kaksi kertaa tähkäsuomujen pituisia. Pullakoiden sivuilla on selkeästi näkyvät suonet.
Korpisara kasvaa soistuneissa ja sammaleisissa metsissä, lähteiköissä ja puronvarsilla. Suomessa korpisaraa tavataan siellä täällä koko maassa, yleisimmin ehkä Inarin, Utsjoen ja Kuusamon alueilla, mutta myös monilla muilla alueilla.
Aiheesta muualla

Laji.fi: Korpisara (Carex loliacea)
Luopioisten kasvisto: Korpisara (Carex loliacea)
JSTOR Global Plants: Carex loliacea (englanniksi)
Integrated Taxonomic Information System (ITIS): Carex loliacea (englanniksi)
Global Biodiversity Information Facility (GBIF): Carex loliacea (englanniksi)
United States Department of Agriculture (USDA): Carex loliacea (englanniksi)
Flora of North America: Carex loliacea (englanniksi)
Flora of China: Carex loliacea (englanniksi)
Lamun saaristo

| Lamun saaristo |
| --- | --- |

  
Merialue:  Intian valtameri
Saaria yht.:  5
Suurin saari:  Pate
Muita saaria:  Lamu, Manda, Kiwayu, Manda Toto
Pinta-ala:  195,3 km²
Valtio
Valtio:  Kenia
Maakunta:  Lamu
Väestö
Väkiluku:  101 539
Lamun saaristo sijaitsee Kenian itärannikolla Intian valtameressä. Saariston suurimmat saaret ovat Lamu, Manda (saarella on lentokenttä), Pate (saarista suurin) ja Kiwayu (saarista kauimmaisin). Lisäksi Mandan vieressä on pieni saari Manda Toto.
Lamu

Lamu voi tarkoittaa seuraavia:
Lamu, saari Keniassa
Lamu, kaupunki Keniassa
Lamu, kylä Oulussa
Lamu, kylä Siikalatvalla
Lamujoki, Siikajoen sivujoki
Lamujoki, kylä Pyhännällä
Lamunkari, saari Liminganlahdella.
Väinö H. Lamu (oik. Väinö Karihtala, s. 1915), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lamu”, voi hakea sivunnimihaulla, laajalla sivunnimihaulla tai tekstihaulla.
Kuningas (kirja)

| Kuningas> The King |
| --- | --- |

Alkuperäisteos
Kirjailija:  J. R. Ward
Kieli:  Englanti
Genre:  fantasia
Kustantaja:  Penguin Group (USA)
Julkaistu:  1. huhtikuuta 2014
Ulkoasu:  sidottu
Sivumäärä:  593
Suomennos
Suomentaja:  Timo Utterström
Kustantaja:  Basam Books
Julkaistu:  1. lokakuuta 2014
Ulkoasu:  sidottu
Sivumäärä:  600
Sarja: Mustan tikarin veljeskunta
Edeltävä:  Rakastaja - vihdoinkin
Seuraava:  Varjot
Löydä lisää kirjojaKirjallisuuden teemasivulta
Kuningas (engl. The King) on Mustan tikarin veljeskunta -kirjasarjan kahdestoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2014, ja se ilmestyi suomeksi samana vuonna. Kirja palaa vanhaan tuttuun hahmoon Wrathiin ja hänen elämäänsä.
Juoni

Sokea kuningas Wrath on väsynyt ja turhautunut. Yhä uudelleen hän palaa menneeseen, joka pitää häntä otteessaan. Hänen puolisonsa Beth haaveilee lapsesta, mutta pariskunnalla on erilaiset mielipiteet asian suhteen ja se sekoittaa pakkaa huomattavasti. Samaan aikaan Xcorin joukot käännyttävät Glymeran jäseniä puoleensa ja yrittävät uskotella heille, että Wrath on väärä kuningas ja hänen liittonsa puolivampyyrin kanssa on väärin. John Matthew saa samaan aikaan outoja kohtauksia aina nähdessään Bethin ja veljeskunta huolestuu asiasta. Assaililla on omat kuvionsa Solan kanssa. Raaka Assail miellyttää ja ihastuttaa Solaa yhtä aikaa eikä Assail pysty vastustamaan kaunista ihmisnaista. Valittu Selena sen sijaan haaveilee varjosta nimeltä Trez, mutta mies tuntuu välttelevän häntä liiaksi.
Kyle Patterson

Kyle Patterson
Kyle Patterson on englantilainen jalkapalloilija, joka pelaa Los Angeles Galaxyssa, mutta on tällä hetkellä lainassa Hollywood United Hitmenissä. Pattersonin pelipaikka on keskikenttä ja pelinumero 30.
Pattersonilla ei ole maajoukkuekokemusta miltään ikäluokalta.
Kuukautisalushousut

Kuukautisalushousut
Kuukautisalushousut ovat alushousujen mallinen kuukautissuoja. Haaraosassa on muuta vaatekappaletta imukykyisempi alue, joka kerää kuukautisvuodon, mutta pysyy silti kuivan tuntuisena. Kuukautisalushousujen kanssa käyttäjän ei välttämättä tarvitse käyttää muita kuukautissuojia, kuten tamponeita tai siteitä. Käytön jälkeen alushousut pestään ja käytetään uudelleen. Niitä markkinoidaan muita suojia mukavampana ja ympäristöystävällisempänä vaihtoehtona.
Alushousuja on myynnissä montaa eri kokoa ja imukykyä. Myös malleissa on eroa samalla lailla kuin tavallisissakin pikkuhousuissa, esimerkiksi vyötärön korkeuden, lahkeiden pituuden tai muun leikkauksen suhteen. On myynnissä myös sellaisia kuukautisalushousuja, joita voi käyttää uidessa.
Suositellaan, että kuukautisalushousut vaihdetaan korkeintaan 12 tunnin välein.
Kuukautisalushousut nurin päin.
Terveysriskit

Joistain kuukautisalushousuista on löydetty korkeita PFA-yhdistepitoisuuksia. PFA-yhdisteet ovat kemikaaleja, joita lisätään tuotteisiin lämmön-, veden- ja öljynkestävyyden ja tahrojen hylkivyyden parantamiseksi. Pitkäaikainen altistuminen PFA-yhdisteille voi aiheuttaa terveysongelmia, kuten korkeamman riskin sairastua tiettyihin syöpätauteihin, raskaudenajan ongelmia, pienemmän syntymäpainon vauvalla, korkeaa kolesterolipitoisuutta, muutoksia maksan entsyymeissä ja lapsissa rokotteiden madaltunutta tehoa. Jos alushousuissa ei ole käytetty PFA-yhdisteitä, se mainitaan tavallisesti myyntipakkauksessa.
Lamunkari

Lamunkari
| --- | --- |
Sijainti:  64°52.842′N, 025°15.989′E, Lumijoki Pohjois-Pohjanmaa Suomi
Vesialue:  Liminganlahti
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Lamunkari on pieni asumaton saari Liminganlahdella Lumijoen kunnan alueella. Saari sijaitsee Liminganlahden sivulahden Sannanlahden edustalla ja on Liminganlahden ainoa varsinainen saari. Lamunkari on lintujen suosima ruokailu- ja pesimäalue. Saarta ympäröi Lamunkarinmatala-niminen matalikkoalue.
Lamunkari on pesimäalueena eritoten pikkutiirojen suosima. Saarelta tavataan myös merihanhia sekä sorsalintuja kuten taveja ja jouhisorsia. Muuttolinnuista sirrit käyttävät saarta levähdyspaikkana.
Kvadrantti

Kvadrantti
Kvadrantti on kulmien mittauksessa käytetty mittausväline.
Sitä on aikoinaan käytetty laajasti merenkulussa sekä karttojen teossa. Kvadrantti koostuu neljännesympyrän muotoisesta kaaresta ja ympyrän keskipisteen ympäri kiertyvästä tähtäyssauvasta. Kun ympyrän kehälle kaiverretaan kulma-asteikko, on kulmien mittausväline valmis. Jo Ptolemaios ehdotti, että kvadrantti voidaan pystyttää kiinteästi meridiaanin tasoon ja luotilangan avulla se saadaan täsmälleen pystysuoraksi. 
Kvadrantilla voidaan mitata kohteiden korkeudet niiden ohittaessa etelämeridiaanin. Tästä saadaan sitten maantieteellistä leveyttä vastaava taivaanpallon koordinaatti, deklinaatio. Jos taas havaitaan kohdetta, jonka deklinaatio on jo tiedossa, saadaan selville havaintopaikan leveysaste.
Kvadrantin mukaan oli aikoinaan nimetty yksi taivaan tähdistö, mutta nykyiseen viralliseen tähdistöjen luetteloon se ei päässyt.
Aiheesta muualla

Kuvia tai muita tiedostoja aiheesta Kvadrantti Wikimedia Commonsissa
Kyle Pitts

| Kyle Pitts |
| --- | --- |

Henkilötiedot
Syntynyt: 6. lokakuuta 2000 (ikä 24) Philadelphia, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  108 kg
Pelipaikka:  Sisempi laitahyökkääjä
Seura
Pelinumero:  8
Seura:  Atlanta Falcons
Sarja:  NFL
Pelaajaura
NFL-varaus:  4., 2021 Atlanta Falcons
Pääsarjaura:  2021–
Kyle Anthony Pitts (6. lokakuuta 2000 Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Hän edustaa Atlanta Falconsia, joka varasi Pittsin NFL:n varaustilaisuuden 2021 neljäntenä pelaajana. Yliopistourallan hän edusti Floridan yliopistoa vuosina 2018–2020. Hän pelasi Floridassa 24 ottelua, joissa vastaanotti 1492 jaardia ja teki 18 touchdownia.